પોતાના જમાનાની હિટ અભિનેત્રી બબિતા શિવદાસાનીની ફિલ્મી કરિયર નાની, પરંતુ સફળ રહી. તેણે કરિયરની ટોચ પર ફિલ્મી દુનિયાને અલવિદા કહી રણધીર કપૂર સાથે લગ્ન કર્યાં. પહેલાં બબિતા હિન્દી ફિલ્મ ઈન્ડસ્ટ્રીનો જાણીતો ચહેરો બની ચૂકી હતી, પરંતુ લગ્ન કરવા માટે તેણે ફિલ્મી દુનિયાથી દૂર થવું પડ્યું. તેણે ફિલ્મ ઈન્ડસ્ટ્રી છોડી અને તે રણધીર સાથે સાત ફેરા ફરી, જોકે આ લગ્ન લાંબું ન ટક્યાં અને બબિતા તેની બે પુત્રીઓ કરિશ્મા અને કરીનાને લઈ રણધીરથી અલગ રહેવા લાગી. નાનકડી કરિયરમાં બબિતાએ ‘હસીના માન જાયેગી’, ‘ફર્ઝ’ અને ‘કિસ્મત’ જેવી બ્લોક બસ્ટર ફિલ્મો આપી.